સોહરાબ મુસલમાન હોવાને કારણે ત્રાસવાદી કહીને મારી નખાયો : પ્રશાંત દયાળ\nકોર્ટે ચુકાદામાં કહ્યું કે ફરિયાદી પક્ષ આરોપીઓ અને કથિત ગુના વચ્ચેના સંબંધને સાબિત કરવામાં નિષ્ફળ રહ્યો છે.

આ દરમિયાન બીબીસી ન્યૂઝ ગુજરાતીએ આ કેસ પર શરૂઆતથી નજર રાખી રહેલા વરિષ્ઠ પત્રકાર પ્રશાંત દયાળ સાથે વાત કરી હતી. 

ફેસબુક લાઇવ દરમિયાન પ્રશાંત દયાળે કરેલી વાતચીત અહીં રજૂ કરાઈ રહી છે. 

પ્રશાંત દયાળ આ સમગ્ર ઘટનાને 'ટ્રીપલ મર્ડર' અને ઉપજાવી કાઢેલી ગણાવે છે. 

દયાળે કહે છે, "ઍન્કાઉન્ટરમાં ગુજરાત અને રાજસ્થાન પોલીસ દોષિત હોવા છતાં ગુજરાત સીઆઈડીએ એવું કહ્યું હતું કે આ હત્યા છે, ઍન્કાઉન્ટર નથી."

2014થી 2017ની વચ્ચે કુલ 16 લોકો અને હાલ 22 લોકો એટલે કે તમામ 38 લોકો આ કેસમાંથી મુક્ત થયા છે.

મહત્ત્વપૂર્ણ છે કે આ કેસની ટ્રાયલ 2007માં શરૂ થઈ હતી, કુલ 210 સાક્ષીઓની જુબાની લેવામાં આવી હતી જેમાં 92 સાક્ષીઓ પોતાની જુબાનીથી ફરી ગયા હતા.

આ અંગે વાત કરતા દયાળ કહે છે, "2014માં ટ્રાયલ થતાં અગાઉ 38માંથી અમિત શાહ અને ગુલાબચંદ કટારિયા સહિત 16 આરોપીઓને કોર્ટે છોડી મૂક્યા." 

"એ વખતે સીબીઆઈએ હાઈકોર્ટમાં જવું જોઈતું હતું પણ ત્યારે એવું થઈ ન શક્યું. અત્યારે પણ આ નિર્ણયને પડકારવા માટે હાઈકોર્ટનો વિકલ્પ ખુલ્લો જ છે." 

અહીં નોંધનીય છે કે કોર્ટના આ ચુકાદા પર બોલતા સોહરાબુદ્દીનના ભાઈ રુબાબુદ્દીને કહ્યું, "આ ચુકાદાથી સંતોષ નથી અને અમે આની સામે હાઈકોર્ટમાં જઈશું."

સીબીઆઈના સ્પેશિયલ જજ એસ. જે. શર્માએ કહ્યું, "હું માર્યા ગયેલા ત્રણ લોકોના પરિવારો માટે દિલગીરી વ્યક્ત કરું છું, પરંતુ હું લાચાર છું. કોર્ટ પુરાવાના આધારે ચુકાદો આપે છે. દુર્ભાગ્યપણે આ કેસમાં પુરતા પુરાવા નથી."

ઍન્કાઉન્ટર અંગે પોતાનો મત સ્પષ્ટ કરતા દયાળ ઉમેરે છે, 'હું પત્રકાર છું, ન્યાયાધીશ નથી પણ સ્પષ્ટ દેખાય એવી ઘટના હતી કે આ ઍૅન્કાઉન્ટર બનાવટી છે." 

"સીબીઆઈની જે થિયરી હતી કે પૈસાને માટે સોહરાબને મારી નાખવામાં આવ્યો એ વાત સાથે પણ હું સહમત નથી. આ અંગેનું કારણ કંઈક બીજું છે જે હજુ સુધી બહાર આવ્યું નથી." 

આ મામલે કોર્ટે એ વાતને માની છે કે સોહરાબુદ્દીનનું મોત ગોળી લાગવાને કારણે થયું હતું.

જોકે, આ વાતના કોઈ પુરાવા નથી, આ જ કારણ છે કે તમામ આરોપીઓને મુક્ત કરી દેવામાં આવ્યા છે.

કોર્ટે પોતાના આદેશમાં કહ્યું કે સરકાર અને એજન્સીઓએ કેસની તપાસ કરવામાં ઘણી મહેનત કરી છે.

210 સાક્ષીઓને કોર્ટમાં રજુ કર્યા પરંતુ કોઈ પણ રીતે પુરાવા સામે આવી શક્યા નહીં.

આ અંગે દયાળ જણાવે છે, "ચાલો,...\n\ntl;dr:
સ્પેશિયલ સીબીઆઈ કોર્ટે શુક્રવારે સોહરાબુદ્દીન શેખ અને તુલસી પ્રજાપતિ ઍન્કાઉન્ટર તથા કૌસરબીની કથિત હત્યાના તમામ 22 આરોપીઓને મુક્ત કરી દીધા છે.